ຢ່າງນ້ອຍ 12 ຄົນ ເສຍຊີວິດ ໃນການໂຈມຕີ ສະລະຊີບ ຢູ່ອັຟການິສຖານ (ສະໄລດ໌)
ຕໍາຫຼວດກ່າວວ່າ ມີພະນັກງານຕ່າງຊາດ ຢ່າງນ້ອຍ 9 ຄົນ ຄົນຂັບລົດ ແລະຊາວອັຟການີສຖານ ອີກ 2 ຄົນ ເສຍຊີວິດໃນການໂຈມຕີ ໃກ້ໆກັບສະໜາມບິນ ເມືອງຫລວງ Kabul.
ທີ່ອັຟການິສຖານ ຄົນວາງລະເບີດສະລະຊີບຄົນນຶ່ງໄດ້ໂຈມຕີ ລົດຕູ້ຂະໜາດນ້ອຍຄັນນຶ່ງ ທີ່ບັນທຸກຊາວຕ່າງຊາດ ຢູ່ໃກ້ໆກັບ ເມືອງຫຼວງຂອງປະເທດ ຊຶ່ງໄດ້ສັງຫານຢ່າງນ້ອຍ 12 ຄົນ ຕໍາຫຼວດກ່າວວ່າ ມີພະນັກງານຕ່າງຊາດ ຢ່າງນ້ອຍ 9 ຄົນ ກັບ ຄົນຂັບລົດແລະຊາວອັຟການີສຖານ ອີກ 2 ຄົນ ເສຍຊີວິດໃນ ການໂຈມຕີໃນວັນອັງຄານມື້ນີ້ ໃກ້ໆກັບສະໜາມບິນ ເມືອງ ຫລວງ Kabul ຄົນຮ້າຍໄດ້ຈຸດຂະນວນລະເບີດ ທີ່ຫ້າງໄວ້ເຕັມ ລົດທີ່ຕົນຂັບມາ ຢູ່ໃກ້ໆກັບລົດຕູ້ຂະໜາດນ້ອຍນັ້ນ ຢູ່ຖະໜົນໃຫຍ່ທາງໄປສະໜາມ ບິນ ທາງການອັຟການີສຖານກ່າວວ່າ ຊາວຕ່າງຊາດ ອັນມີຮວມ ທັງຊາວອາຟຣິກາໃຕ້ແລະຣັດເຊຍ ເຮັດວຽກໃຫ້ບໍລິສັດເອກະຊົນ ທີ່ມີສໍານັກງານຢູ່ໃນສະໜາມບິນ ກຸ່ມກະບົດ Hezb-e-Islami ໄດ້ອອກມາອ້າງເອົາຄວາມຮັບຜິດຊອບ ໃນການໂຈມຕີຄັ້ງນີ້ ແລະກ່າວວ່າ ຄົນວາງລະເບີດສະລະຊີບແມ່ນແມ່ຍິງ ເພື່ອຕອບໂຕ້ຕໍ່ຮູບເງົາທີ່ ຕໍ່ຕ້ານສາສະ ໜາອິສລາມ ຮູບເງົາວີດີໂອແບບຫຍາບໆທີ່ຄົນອາເມຣິກັນເປັນຜູ້ສ້າງນັ້ນ ໄດ້ໝິ່ນປະມາດຕໍ່ ພະເຈົ້າ Muhammad ແລະພາໃຫ້ມີການລຸກຮືຂຶ້ນປະທ້ວງ ໃນທົ່ວໂລກ ຮວມທັງໃນອັຟກາ ນີສຖານນໍາ ພ້ອມດຽວກັນ ອົງການເນໂຕ ໄດ້ຢືນຢັນກັບ VOA ໃນວັນອັງຄານມື້ນີ້ວ່າ ຕົນໄດ້ລຸດຜ່ອນ ການປະຕິບັດງານຮ່ວມມືກັນກັບກອງກໍາລັງຮັກສາຄວາມປອດໄພ ຂອງອັຟການີສຖານນັ້ນລົງ ທ່າມກາງທີ່ມີການໂຈມຕີພາຍໃນຂຶ້ນຢູ່ເລື້ອຍໆໃນຫວ່າງມໍ່ໆມານີ້ແລະການປະທ້ວງຮູບເງົາ ວີດີໂອທີ່ຕໍ່ຕ້ານກັບສາສໜາມຸສລິມນັ້ນ